Grønn farge i våpenskjold var ikke så vanlig tidligere, men er mye brukt i nyere tid, bl.a. i kommunevåpen. Det er grønn bunn i fylkeskommunen Hedmarks skjold fra 1987 og i Opplands fra 1989. I de fleste norske fylkene er det kommuner med grønn bunn i skjoldene, mens bl.a. kommunene Grong og Tingvoll har figurer som er grønne. Også i andre land finnes offentlige våpen med grønn farge på enten bunn eller figurer.